Indkaldelse til Generalforsamling 2025

| INDKALDELSE TIL GENERALFORSAMLING 2025

Bestyrelsen indkalder hermed til Generalforsamling som vil finde sted:

Dato: 18. marts 2025

Sted: Arena Nord, Harald Nielsens Plads 9, 9900 Frederikshavn

Tidspunkt: 19:00

I henhold til vores vedtægter skal generalforsamlingen afholdes inden udgangen af marts, og indkaldes senest 14 dage før.

For at have et overblik over hvor mange der deltager til generalforsamlingen, er der som tidligere år obligatorisk tilmelding via Golfbox.Tilmeld dig her

Bemærk sidste tilmeldingsdato er den 16. marts kl. 12.00

Ønsker du at spise i Cafe Harald inden generalforsamlingen kan du tilmelde dig her

Økonominotat ved indkaldelse til generalforsamling 18.03.2025

Årsregnskab for 2024 kom ud med et overskud på 97 tkr., mod et budgetteret overskud på 5 tkr., hvilket bestyrelsen finder tilfredsstillende. Overskud svarer til en forrentning af klubbens formue på knap 7 procent.

Den eksterne opstilling af regnskabet fra BDO må der ikke ifølge Årsregnskabsloven, ske modregning af indtægter under udgifter. Dette gør vi, i vores interne opstilling, da vi mener det er det mest retvisende billede.

I den eksterne opstilling er lønrefusion på Banedrift på 80 tkr. og indtægter Klubudvalg på 63 tkr. der vedrører klubudvalg, vist som andre driftsindtægter.

I den interne opstilling udgør indtægter 6.015 tkr., mod sidste år 5.990 tkr., og budget 5.896 tkr. Der er især indtægt fra greenfee og tilskud fra Frederikshavner Ordningen der medfører den positive budgetafvigelse på indtægtssiden på 118 tkr.

Omkostninger i den interne opstilling udgør 5.368 tkr., mod sidste år 5.315 tkr., og budget på 5.348 tkr. Omkostninger svarer stort set til budget.

Renter udgør 159 tkr., svarende til budget. I renter sidste år indgik kursgevinst ved låneomlægning, som engangsindtægt på 54 tkr.

I årets løb er banen blevet elektrificeret ved der er leaset 5 Husqvarna robotter og Range Servant med ny boldautomat og robotopsamler på Range. Disse investeringer er leaset gennem Nordjyske Bank, for 1.914 tkr. Herudover har klubben haft en nettoinvestering på 381 tkr., til nedlægning af knap 2 km kabler, hus og anlæg ved boldautomat, opgravning pumpe sø ved hul 12/15, samt frikøb af tidligere leaset maskiner. Til delvis betaling, er der modregnet modtaget tilskud på 268 tkr.

Den samlede gæld udgjorde 6.295 tkr., mod sidste år 6.378 tkr., en nedbringelse på 83 tkr.

Kassekredit udgjorde 2.271 tkr., en nedbringelse på 125 tkr. Vi siger tak til de medlemmer der har forudbetalt kontingent inden året udgang, som medførte vi ikke, som tidligere havde behov for at anmode banken for et bevilget overtræk i januar, som tillige sparer os for omkostninger og renter.

Egenkapitalen udgør 1.539 tkr., svarende til knap 20% bogført værdi af klubbens aktiver på 7.834 tkr.

Medlemmer har modtaget et link hvor de kan se hele regnskabet for 2024. Linket finder du i mailen om indkaldelse til generalforsamling 2025.

Dagsordenen for den kommende generalforsamling vil være som følger.

DAGSORDEN IFØLGE VEDTÆGTERNE:

Valg af dirigent.

Bestyrelsens beretning for sæsonen 2024.

Fremlæggelse af det reviderede regnskab til godkendelse.

Forelæggelse af budget og fastlæggelse af medlemskontingent.

Bestyrelsen har følgende forslag til kontingent for 2026:

| Kontingent 2026 | Kontingent 2025
Juniorer t.o.m. 9 år | 550 | 550
Juniorer 10-18 år | 1.600 | 1.550
Ungseniorer 19-25 år | 3.000 | 2.900
Ungseniorer 26-34 år | 4.025 | 3.900
Senior A (Fuldtid) | 6.950 | 6.725
Senior B (Flex – hverdag) | 6.125 | 5.900
Senior C (Flex – med 10 runder) | 4.050 | 3.925
Senior D (Flex – betaler greenfee uden stemmeret) | 650 | 625
Long Distance | 3.975 | 3.975

Passive (uden stemmeret)

725

700

Forslag fra Bestyrelsen.

Forslag om ændring af §3 i vedtægterne.

Nuværende tekst:

Ved indmeldelse i løbet af klubåret fastsætter bestyrelsen kontingentbeløbets størrelse.

Ændringsforslag:

Ved indmeldelse i løbet af klubåret, samt ved ” Start på Golf”, fastsætter bestyrelsen kontingentbeløbets størrelse.

Forslag fra medlemmer – Ingen.

Valg af bestyrelsesmedlemmer og 2 suppleanter.

Valg af bestyrelsesmedlemmer.

Ove Christensen er på valg – modtager genvalg

Dann Sørensen er på valg – modtager genvalg

Valg af 2 suppleanter

Valg af revisor og revisorsuppleant.

Bestyrelsen forslår genvalg af BDO som revisor

Eventuelt

På Bestyrelsens vegne

Ove Christensen

Formand